復次蔡元中韻
作者：釋德洪
朝代：宋

paragraphs: 江樓爲誰構，想見晴瓦碧。
夜讀樓中詩，終疑筆五色。
氣方吞劉備，和不以口擊。
麗如傲梁公，正恐是花魄。
君才比西子，果識天下白。
我句陋無鹽，筆硯焚欲亟。
吾家大馮君，酒酣頗自適。
書來誇壯觀，盈紙濺醉墨。
初無萬錢念，脱帽見秃筆。
時時及少年，追逐寄夙昔。
誡勿效寶公，清狂挑鏡尺。